**ОБЩИНСКА ИЗБИРАТЕЛНА КОМИСИЯ - ГРАД ДРЯНОВО**

**П Р О Т О К О Л № 46 -НИ/ 25.01.2016**

**Днес, 25.01.2015 от 14 часа се проведе заседание на ОИК-Дряново при следния**

 **ДНЕВЕН РЕД:**

1. **Обсъждане хронограмата на ЦИК за провеждане на нов избор за кмет на кметство с. Гостилица**

 **Докладва : Секретар ОИК**

1. **Определяне работно и приемно време на ОИК**

 **Докладва : Секретар ОИК**

 **3.Запознаване на членовете на комисията с постъпилата входяща и изходяща кореспонденция за периода 09.11. 2015- 25.01.2016.**

 **Докладва : Председател ОИК**

1. **Обсъждане на въпроса за необходимостта от назначаване на технически сътрудник към ОИК за периода на подготовка и провеждане на нови местни избори – 2016 г.**

 **Докладва : Председател ОИК**

**На заседанието присъстваха : Ирина Стайкова , Цанко Цанев, Костадин Христов,Ценка Костова , Николинка Колчева,Десислава Заевска, Михаил Колев, Вяра Стоянова.**

**Отсъстващи: Недка Витанова, Нели Иванова, Мирослава Пенчева.**

**По точка 1 от дневния ред:**

 **Секретарят запозна комисията с хронограмата на ЦИК за провеждане на нови избори - март 206г, като бе обърнато особено внимание на сроковете, касаещи работата в активните периоди на предстоящия избор. Секретарят направи предложение да се определи член на комисията , който да следи сроковете от хронограмата и своевременно да информира комисията, персонално Вяра Стоянова.**

**След проведените разисквания , по точка 1 от дневния ред, ОИК прие следното**

 **РЕШЕНИЕ:**

**1.1:ОИК приема доклада на Секретаря на ОИК и възлага на Вяра Стоянова да следи спазването на определените в хронограмата срокове.**

**По точка 2 от дневния ред:**

 **Бяха проведени разисквания по определяне на работното и приемно време на**

**Комисията.**

**След проведените разисквания, по т.2 от дневния ред, ОИК прие следното**

**РЕШЕНИЕ:**

**2.1:ОИК приема работно и приемно време на комисията , както следва:**

 **Работно време : 10 – 17 часа**

  **Приемно време: 14- 17 часа**

 **По точка 3 от дневния ред:**

 **Председателят запозна Комисията с входящата и изходяща кореспонденция за периода 09.11. 2015- 25.01.2016. Получено е писмо от Комисията за защита на личните данни във връзка с Жалба от д-р Нено Бонев Ненов за констатирано нарушение по време на провеждането на Местни избори 2015 год., касаещо публикувани лични данни при кореспонденцията на ОИК. Жалбоподателят е поискал налагане на съотв. санкция по Закона за защита на личните данни. В изказването си Председателят изясни, че действително през сайта на ОИК Дряново , в рамките на часове е имало публикуване на списък от лица, във вида в който е бил подаден-с изписване на единните граждански номера. Публикуването става в момент, когато ОИК е заседавал непрекъснато повече от 30 часа и най-вероятно пропуснатото заличаване на личните данни е в резултат на преумората в Комисията.**

 **В разискванията се изказаха :**

**Костадин Христов, който тълкува нарушението като неумишлено, причинено от преумората на членовете на комисията и в никакъв случай не би могло да се говори за виновно поведение . Според Христов ,тъй като административно-наказателната отговорност е лична , няма основание за притеснение от налагането на санкции и на този етап ОИК няма основание да предприема каквито и да са действия по казуса.**

**Десислава Заевска заяви, че при така възникналата ситуация лично би ангажирала адвокат ако започнат съдебни процедури за търсене на някаква отговорност по случая.**

 **След проведените разисквания , по точка 3 от дневния ред, ОИК прие следното**

 **РЕШЕНИЕ:**

**3.1:ОИК приема доклада на Председателя на ОИК във връзка с входящата и изходяща кореспонденция за периода 09.11. 2015- 25.01.2016.**

 **По точка 4 от дневния ред:**

 **В изявлението си Председателят на ОИК обосновава потребността от назначаването на технически сътрудник с необходимостта само едно лице да работи с информационната система , което би предотвратило допускането на неволни-непрофесионални грешки. Относно това назначаване е направено допитване до ЦИК, която ще се произнесе на редовното си заседание на 26.01.2016 год.,тъй като по този въпрос са постъпили запитвания и от други ОИК в страната.**

 **След проведените разисквания , по точка 4 от дневния ред, ОИК прие следното**

 **РЕШЕНИЕ :**

* 1. **След произнасянето на ЦИК , при възможност да се назначи технически сътрудник при ОИК Дряново .**

**След изчерпване на дневния ред заседанието на ОИК беше закрито.**

**Председател Ирина Стайкова: ………………………………………**

**Секретар .Цанко Цанев : ………………………………………………**

**Чле3нове :.**

**1.Николинка Колчева …………………………………………………….**

**2,Костадин Христов ………………………………………………………..**

**3.Вяра Стоянова ……………………………………………………………**

**4.Ценка Состова …………………………………………………………..**

**5.Михаил Колев ……………………………………………………………**

**6.Десислава Заевска …………………………………………………….**